# Työn imun apukysymykset työntekijälle

Tämä lomake on tehty avuksi työntekijälle kehityskeskusteluun valmistautumisessa. Lomakkeeseen on kehitetty apukysymyksiä työn imuun ja työn tuunaamiseen liittyen. Voit hyödyntää niitä ajatusten herättäjinä, kun valmistaudut kehityskeskusteluun esimiehesi kanssa tai mietit työn tuunaamista omassa tehtävässäsi.

1. Kuinka monipuoliseksi koet työsi? Mitä asioita haluaisit tehdä työssäsi enemmän? Mihin asioihin sinulla olisi osaamista, mutta et tällä hetkellä toteuta niitä omassa työssäsi?
2. Kuinka selkeäksi koet oman työroolisi? Oletko keskustellut työsi vastuualueista johdon kanssa? Tiedätkö, mitä työhösi sisältyy? Kun tiedät oman työsi rajat, työn kehittäminen on mahdollista.
3. Saatko tarpeeksi palautetta esimieheltäsi? Entä kollegoilta? Minkälaista palautetta toivoisit? Miten voisit itse antaa palautetta? Mitä palautetta antaisit esimiehellesi?
4. Saatko mielestäsi kehittää työtehtävääsi? Miten kehittäisit sitä?
5. Kuvaile omaa työkuvaasi. Mitä kaikkea konkreettisesti teet tällä hetkellä. Kerro tästä esimiehellesi. Miten koet tehtäväsi?
6. Minkälaiseksi koet työpaikan ilmapiirin? Miten voit siihen vaikuttaa?
7. Mistä työtehtävistä innostut eniten? Mitkä työtehtävät koet palkitsevina?
8. Minkälaisia vuorovaikutussuhteita voisit lisätä työssäsi? Kenen kanssa voisit yhdessä miettiä työn tuunaamista ja oman tehtäväsi prosesseja?
9. Minkälaisia haasteita toivoisit lisää työhösi?
10. Mitä uutta haluaisit oppia tehtävässäsi? Kenen kanssa voisit vaihtaa osaamista tehtävässäsi?
11. Mitkä kohdat omasta työstäsi koet erityisen haasteellisina? Miten voisit tehdä niitä uudella tavalla? Tutki oman työsi avainprosesseja. Mitä kehitettävää niissä olisi?
12. Miksi teet työtä, jota teet? Mitä työsi antaa sinulle?